Ρέιτσελ ΜακΆνταμς

Η **Ρέιτσελ Αν ΜακΆνταμς** (αγγλικά: *Rachel Anne McAdams*, 17 Νοεμβρίου 1978)  είναι Καναδή ηθοποιός. Μετά την αποφοίτησή της από τετραετές πρόγραμμα θεάτρου στο Πανεπιστήμιο Υόρκης το 2001, η ΜακΆνταμς αρχικά εργάστηκε στην Καναδική τηλεόραση και σε κινηματογραφικές παραγωγές όπως οι: *[[My Name is Tanino, Perfect Pie|My Name is Tanino]]*, ''Perfect Pie'' (για την οποία ήταν υποψήφια για Βραβείο Genie) και *[[Slings and Arrows]]* (για την οποία κέρδισε το Βραβείο Gemini). Η πρώτη της ταινία στο Χόλιγουντ ήταν η κωμωδία του 2002, *[[Καυτή και... Άντρας]] (The Hot Chick)*. Η ΜακΆνταμς έγινε γνωστή το 2004, όταν πρωταγωνίστησε στην εφηβική κωμωδία *[[Τα Κακά Κορίτσια]] (Mean Girls)* και στο ρομαντικό δράμα *[[Το Ημερολόγιο]] (The Notebook)*. Το 2005, εμφανίστηκε στη ρομαντική κωμωδία *[[Γαμο-Μπελάδες]] (Wedding Crashers)*, στο ψυχολογικό θρίλερ *[[Νυχτερινή Πτήση]] (Red Eye)* και στο οικογενειακό δράμα *[[Η Πέτρα του Σκανδάλου]] (The Family Stone)*. Τα ΜΜΕ της είχαν προσδώσει τον τίτλο του «κοριτσιού που έχει το πακέτο», ενώ ακόμη έλαβε υποψηφιότητα για το Βραβείο BAFTA Καλύτερου Ανερχόμενου Αστεριού.

Παρόλα αυτά, η ΜακΆνταμς αποσύρθηκε από τη δημόσια ζωή το 2006 και το 2007. Σε αυτό το διάστημα, απέρριψε πρωταγωνιστικούς ρόλους σε πρωτοκλασάτες ταινίες, όπως η *[[Ο διάβολος φοράει Prada]] (The Devil Wears Prada)*. To 2008, έκανε μια επιστροφή χαμηλών τόνων πρωταγωνιστώντας σε δύο ταινίες περιορισμένης κυκλοφορίας: την ταινία φιλμ νουάρ *[[Έγγαμος Βίος]] (Married Life)* και την ταινία οδικού ταξιδιού *[[Ο Δρόμος της Επιστροφής]] (The Lucky Ones)*. Επέστρεψε στο προσκήνιο το 2009 με εμφανίσεις στο πολιτικό θρίλερ *[[Η Κατάσταση των Πραγμάτων]] (State of Play)*, στη ρομαντική ταινία επιστημονικής φαντασίας *[[Η Γυναίκα του Ταξιδευτή]] (The Time Traveler's Wife)* και στην περιπέτεια *[[Sherlock Holmes (ταινία 2009)|Sherlock Holmes]]*. Η πρώτη ταινία που είχε βασικό στόχο την προώθηση της καριέρας της ήταν η κωμωδία του 2010, *[[Πρωινό Ξύπνημα]] (Morning Glory)*. Το 2011, συμπρωταγωνίστησε στη ρομαντική κωμωδία του Γούντι Άλεν, *[[Μεσάνυχτα στο Παρίσι]] (Midnight in Paris)* και έκανε μια cameo εμφάνιση στο σίκουελ *[[Sherlock Holmes 2: Το παιχνίδι των σκιών|Sherlock Holmes 2: Το Παιχνίδι των Σκιών]] (Sherlock Holmes: A Game of Shadows)*. Η ΜακΆνταμς πρωταγωνίστησε στο ρομαντικό δράμα του 2012, *[[Έρωτας από την Αρχή]] (The Vow)* και στη συνέχεια θα εμφανιστεί στην ταινία *To the Wonder* του Τέρενς Μάλικ, στην ταινία *[[Πάθος (ταινία)|Passion]]* του Μπράιαν Ντε Πάλμα, στην ταινία *About Time* του Ρίτσαρντ Κέρτις και στην κινηματογραφική προσαρμογή του μυθιστορήματος του Τζον Λε Καρρέ, *[[Ο Νο1 καταζητούμενος|A Most Wanted Man]]*.Το 2015 συμπρωταγωνίστησε στη ταινία , στην οποία για την ερμηνεία της έλαβε υποψηφιότητα για Όσκαρ Β' Γυναικείου Ρόλου.

## Πρώτα χρόνια
Η Ρέιτσελ Αν ΜακΆνταμς γεννήθηκε στο Λονδίνο του Οντάριο στον Καναδά και μεγάλωσε στην κοντινή πόλη Σαιντ Τόμας. Η μητέρα της, Σάντρα (πατρώνυμο Γκέιλ), είναι νοσοκόμα και ο πατέρας της, Λανς, είναι συνταξιούχος οδηγός φορτηγού και μεταφορέας επίπλων. Η ΜακΆνταμς έχει δύο μικρότερα αδέρφια: την Κεϊλίν, η οποία είναι επαγγελματίας μακιγιέρ διασήμων, και τον Ντάνιελ. Έχει καταγωγή από την Ουαλία από την πλευρά της γιαγιάς της. Η ΜακΆνταμς ξεκίνησε το καλλιτεχνικό πατινάζ σε ηλικία τεσσάρων ετών, αλλά απέρριψε μια ευκαιρία για να μετακομίσει στο Τορόντο σε ηλικία εννέα ετών και να εκπαιδευτεί στην κατηγορία των ζευγαριών. Το πατινάζ στη συνέχεια έγινε απλώς «ένα χόμπι». Έπαιρνε μέρος σε διαγωνισμούς στο άθλημα μέχρι την ηλικία των 18 ετών, κερδίζοντας τοπικά βραβεία. Η ίδια έχει δηλώσει ότι το πατινάζ τη βοήθησε στην υποκριτική, επειδή της δίδαξε πως να είναι σε αρμονία με το σώμα της.

Η ΜακΆνταμς φοίτησε στο Δημόσιο Σχολείο Myrtle Street και αργότερα στο Ινστιτούτο Δευτεροβάθμιας Εκπαίδευσης Central Elgin Collegiate. Δεν της άρεσε το σχολείο και για να αποφεύγει τα μαθήματα συχνά προσποιούνταν ότι ήταν άρρωστη. Παρόλα αυτά, είχε ενεργό ρόλο στη μαθητική ζωή. Εκτός από την ασχολία της με τον αθλητισμό, η ΜακΆνταμς ήταν μέλος του μαθητικού συμβουλίου, της οργάνωσης Crimestoppers, που έχει ως στόχο την παροχή ανώνυμων πληροφοριών στην αστυνομία για εγκληματικές δραστηριότητες και της ομάδας Peer Helping, όπου η ίδια λειτουργούσε ως μέντορας κάποιου μαθητή μικρότερης τάξης. Εργαζόταν σε ένα εστιατόριο McDonald's κατά τη διάρκεια των καλοκαιρινών διακοπών για τρία χρόνια.

Η ΜακΆνταμς εκδήλωσε για πρώτη φορά ενδιαφέρον για την υποκριτική σε ηλικία επτά ετών και ενώ οι γονείς της δεν την αποθάρρυναν, δεν «βγήκαν έξω για να της βρουν ατζέντη». Ως παιδί, τα καλοκαίρια πήγαινε σε κατασκηνώσεις του Ντίσνεϋ και του Σαίξπηρ. Από την ηλικία των δώδεκα ετών, η ΜακΆνταμς εμφανιζόταν σε θεατρικές παραστάσεις της εταιρίας Original Kids Theatre Company στο Λονδίνο. Στα τέλη της εφηβείας της, σκηνοθέτησε παιδικές θεατρικές παραστάσεις. Επίσης, συμμετείχε σε σχολικές θεατρικές παραστάσεις, με σημαντικότερη επιτυχία της τη νίκη ενός βραβείου υποκριτικής στο Φεστιβάλ θεάτρου Sears Ontario. Έχει δηλώσει ότι στις δύο τελευταίες τάξεις του Λυκείου ένα παντρεμένο ζευγάρι που δίδασκε Αγγλικά και Υποκριτική την ενέπνευσε. Την έκαναν να αγαπήσει το έργο των Λέοναρντ Κόεν και Τζόνι Μίτσελ και την ενθάρρυναν να μην έχει αναστολές όταν ερμηνεύει. Η ΜακΆνταμς είχε σκοπό να ακολουθήσει σπουδές στην κουλτούρα στο πανεπιστήμιο, αλλά ο καθηγητής υποκριτικής της την έπεισε ότι μια επαγγελματική υποκριτική καριέρα ήταν μια βιώσιμη επιλογή. Γράφτηκε στο πρόγραμμα θεάτρου του Πανεπιστημίου Υόρκης διάρκειας τεσσάρων ετών και αποφοίτησε με πτυχίο στις καλές τέχνες το 2001. Ενώ φοιτούσε στο πανεπιστήμιο, η ΜακΆνταμς δούλευε με την εταιρία Necessary Angel Theatre Company, η οποία είχε τη βάση της στο Τορόντο.

## Καριέρα
### Άνοδος στη φήμη (2001–2005)
Η ΜακΆνταμς έκανε την πρώτη της εμφάνιση στην οθόνη στο *Shotgun Love Dolls*, ένα πρώτο πιλοτικό επεισόδιο του καναλιού MTV που γυρίστηκε κατά τη διάρκεια των ανοιξιάτικων διακοπών της από το Πανεπιστήμιο Υόρκης το 2001. Επίσης, την ίδια χρονιά έκανε το πρώτο της κινηματογραφικό ντεμπούτο στην ταινία *My Name is Tanino*. Η Ιταλική-Καναδική συμπαραγωγή γυρίστηκε στη Σικελία και αποτέλεσε την πρώτη φορά που η 22χρονη τότε ηθοποιός ανέβηκε σε αεροπλάνο. Η ΜακΆνταμς έλαβε αργότερα την πρώτη της υποψηφιότητα για Βραβείο Genie στον Καναδά για το ρόλο της ως η έφηβη Γουέντι Κρούσον στην ταινία *Perfect Pie*. Η πρώτη της ταινία στο Χόλιγουντ ήταν η *[[Καυτή και... Άντρας]] (The Hot Chick)*, την οποία η ΜακΆνταμς έχει περιγράψει ως ένα «τεράστιο ορόσημο» στην καριέρα της. Υποδύθηκε μια ύπουλη μαθήτρια Λυκείου που ανταλλάσσει σώματα με έναν μικροαπατεώνα. Η εφημερίδα *[[Los Angeles Times]]* αισθάνθηκε ότι «αναδύεται μια νεαρή υποσχόμενη ηθοποιός», ενώ η εφημερίδα *Daily Mail* περιέγραψε τη ΜακΆνταμς και την Άννα Φάρις ως «ταλέντα που πρέπει να παρακολουθείς, αλλά τις απογοητεύουν τα πάντα γύρω τους». Η ταινία απέφερε 54 εκατομμύρια δολάρια παγκοσμίως. Στη συνέχεια η ΜακΆνταμς επέστρεψε στον Καναδά για να πρωταγωνιστήσει στη μίνι-σειρά σχετική με τη ζωή εκτός θεάτρου, *[[Slings and Arrows]]*. Δεν συμπεριλήωθηκε στο δεύτερο κύκλο μετά την επιτυχία της στις Ηνωμένες Πολιτείες. Έλαβε δύο υποψηφιότητες για Βραβείο Gemini για τη δουλειά της στο πρόγραμμα, κερδίζοντας ένα.

Ο ρόλος που ανέδειξε την ΜακΆνταμς ως ηθοποιό και την έκανε ευρύτερα γνωστή ήταν στην εφηβική κωμωδία του 2004, *[[Τα Κακά Κορίτσια]] (Mean Girls)*. Η 25χρονη τότε ΜακΆνταμς κέρδισε τον ρόλο της Ρετζίνα Τζορτζ, μιας κακόβουλης έφηβης βασίλισσας των μελισσών. Η ΜακΆνταμς έχει δηλώσει ότι κοίταξε την ερμηνεία του Άλεκ Μπόλντγουιν στην ταινία *[[Οικόπεδα με θέα]] (Glengarry Glen Ross)* για να εμπνευστεί για τον χαρακτήρα της. Η εφημερίδα *USA Today* επαίνεσε το «κωμικό της ταλέντο», ενώ η εφημερίδα *[[The Daily Telegraph]]* τη βρήκε «απολαυστικά μισητή». Η εφημερίδα *San Francisco Chronicle* ένιωσε ότι «η ΜακΆνταμς προσδίδει γοητεία και μαγνητισμό στη Ρετζίνα , αλλά και την απαραίτητη δόση κωμικότητας». Η ταινία είχε έσοδα 129 εκατομμυρίων δολαρίων παγκοσμίως και χάρισε στην ΜακΆνταμς δύο Βραβεία MTV Movie. Αργότερα, η ταινία έφτασε το νούμερο 12 στη λίστα του περιοδικού *[[Entertainment Weekly]]* με τις Καλύτερες Ταινίες Λυκείου Όλων των Εποχών. Η Τίνα Φέι, η οποία έγραψε το σενάριο και συμπρωταγωνίστησε στην ταινία, έχει δηλώσει ότι η ΜακΆνταμς της δίδαξε πως να ερμηνεύει για την κάμερα και όχι για ένα κοινό: «Είναι μια κινηματογραφική ηθοποιός. Δεν πιέζεται. Κατά κάποιο τρόπο το έμαθα και εγώ αυτό βλέποντάς την».

Ο δεύτερος ρόλος της ΜακΆνταμς για το 2004 ήταν στη ρομαντική κωμωδία *[[Το Ημερολόγιο]] (The Notebook)*, κινηματογραφική προσαρμογή του ομώνυμου μυθιστορήματος του Νίκολας Σπαρκς. Υποδύεται μια ευκατάστατη δεσποινίδα της ανώτερης τάξης του Παλαιού Νότου, που έχει μια απαγορευμένη σχέση με έναν φτωχό εργάτη, τον οποίο υποδύεται ο Ράιαν Γκόσλινγκ. Η ΜακΆνταμς πριν τα γυρίσματα πέρασε ένα διάστημα στο Τσάρλεστον της Νότιας Καρολίνας για να εξοικειωθεί με την προφορά, και έκανε μαθήματα μπαλέτου και σαβουάρ βιβρ. Τα γυρίσματα έλαβαν χώρα στα τέλη του 2002 και στις αρχές του 2003. Αν και ο Γκόσλινγκ και η ΜακΆνταμς είχαν ρομαντική σχέση το 2005, στο πλατό της ταινίας είχαν ανταγωνιστική και μαχητική σχέση. «Εμπνέαμε το χειρότερο ο ένας στον άλλο», έχει δηλώσει ο Γκόσλινγκ. «Ήταν μια παράξενη εμπειρία. Να γυρίζεις μια ιστορία αγάπης και να μην τα πηγαίνεις καθόλου καλά με την συμπρωταγωνίστριά σου». Κάποια στιγμή, ο Γκόσλινγκ ζήτησε από τον σκηνοθέτη Νικ Κασσαβέτη να «φέρει κάποια άλλη για γυρίσματα εκτός κάμερας» γιατί ένιωθε ότι η ΜακΆνταμς δεν ήταν συνεργάσιμη. Η εφημερίδα *[[The New York Times]]* επαίνεσε τις «αυθόρμητες και ευέξαπτες» ερμηνείες των δύο πρωταγωνιστών, ενώ ο Ρότζερ Έμπερτ της εφημερίδας *Chicago Sun-Times* έγραψε ότι τον κέρδισε η «ομορφιά και η διαύγεια» της ερμηνείας της ΜακΆνταμς. Η εφημερίδα *Chicago Tribune* την ανακήρυξε «μια πραγματική ανακάλυψη» που προσδίδει στην Άλι αυτήν την ακτινοβόλο χάρη και γοητεία που σπάει καρδιές».  Η ταινία είχε έσοδα 115 εκατομμυρίων δολαρίων παγκοσμίως. Η ΜακΆνταμς κέρδισε ένα Βραβείο MTV Movie και τέσσερα Βραβεία Teen Choice. Το περιοδικό *Entertainment Weekly* έχει αναφέρει ότι η ταινία περιέχει το καλύτερο φιλί όλων των εποχών, ενώ η εφημερίδα *Los Angeles Times* έχει συμπεριλάβει μια σκηνή από την ταινία στη λίστα της με τα 50 Κλασσικά Κινηματογραφικά Φιλιά. Η ταινία *Το Ημερολόγιο (The Notebook)* έχει εμφανιστεί σε πολλές λίστες με τις πιο ρομαντικές ταινίες. «Είμαι τόσο ευγνώμων που έχω μια ταινία στην οποία ο κόσμος ανταποκρίνεται με αυτόν τον τρόπο», δήλωσε η ΜακΆνταμς στο περιοδικό *Elle* το 2011. «Ήταν μια μεγάλη υπόθεση».

Το 2005, βρήκε τη ΜακΆνταμς να πρωταγωνιστεί σε τρεις ταινίες. Στην κωμωδία *[[Γαμο-μπελάδες]] (Wedding Crashers)*, η ΜακΆνταμς υποδύθηκε την Κλερ Κλίαρι, την κόρη ενός ισχυρού πολιτικού και το ερωτικό ενδιαφέρον του χαρακτήρα του Όουεν Γουίλσον και του Μπράντλεϊ Κούπερ. Η ΜακΆνταμς επανειλημμένα το τραγούδι *Landslide* του συγκροτήματος Fleetwood Mac για να προετοιμαστεί για τις αισθηματικές σκηνές και ο Γουίλσον έχει δηλώσει ότι το τραγούδι την έκανε να κλαίει αμέσως: «Ήταν σαν να ανοίγεις μια βρύση». Εκπαιδεύτηκε για να αποκτήσει πιστοποιητικό ιστιοπλοΐας, γιατί στην ταινία η χαρακτήρας της είναι αναγνωρισμένη ιστιοπλόος. Η Μανόλα Ντάργκις της εφημερίδας *The New York Times* ένιωσε ότι η ΜακΆνταμς «αξιοποιεί στο έπακρο την υποανάπτυκτη χαρακτήρα της» και «γίνεται όλο και πιο ελκυστική με κάθε νέο ρόλο». Το περιοδικό *Variety* την έκρινε ως μια «γοητευτική παρουσία» η οποία «πράγματι δημιουργεί μια αληθινή χαρακτήρα – πράγμα σπάνιο για γυναίκα σε ταινία που αφορά περιπέτειες των ανδρών». Έχοντας προϋπολογισμό 40 εκατομμυρίων δολαρίων παγκοσμίως, η ταινία είχε έσοδα άνω των 285 εκατομμυρίων δολαρίων παγκοσμίως.

Η ΜακΆνταμς στη συνέχεια συμπρωταγωνίστησε πλάι στον Σίλιαν Μέρφι στο θρίλερ *[[Νυχτερινή πτήση]] (Red Eye)*, σε σκηνοθεσία Γουές Κρέιβεν. Στην ταινία μια νεαρή μάνατζερ ξενοδοχείου κρατείται όμηρος σε μια νυχτερινή πτήση με αεροπλάνο. Ο Κρέιβεν έχει δηλώσει ότι η ΜακΆνταμς ήταν η μοναδική ηθοποιός που είχε ο ίδιος στο μυαλό του για το ρόλο. Η ΜακΆνταμς δήλωσε ότι στην ταινία την τράβηξαν οι ιδιότητες της χαρακτήρος της: «Δεν ήταν μια ιδρωμένη, σούπερ γυναίκα με όπλο τύπου Ούζι και αποκαλυπτικό φανελάκι». Το περιοδικό *Variety* τη βρήκε «ολοένα και πιο εντυπωσιακή», ενώ ο Ρότζερτ Έμπερτ υποστήριξε ότι «φέρνει περισσότερη αξιοπιστία στο ρόλο της από ότι όλοι περιμένουν. Η ερμηνεία της την κάνει κατάλληλη για ρόλους μεγαλύτερων καθηκόντων». Με προϋπολογισμό 26 εκατομμυρίων δολαρίων, η ταινία απέφερε άνω των 95 εκατομμυρίων δολαρίων παγκοσμίως.

Ένας υποστηρικτικός ρόλος στο οικογενειακό δράμα *[[Η Πέτρα του Σκανδάλου]] (The Family Stone)* αποτέλεσε την τελευταία κινηματογραφική εμφάνιση της ΜακΆνταμς για το 2005. Σε αυτό πρωταγωνιστούν οι: Ντάιαν Κίτον, Σάρα Τζέσικα Πάρκερ, Λουκ Γουίλσον και Κλερ Ντέινς. Ο ρόλος στην ταινία έδωσε τη δυνατότητα στην ΜακΆνταμς να υποδυθεί μια αναμαλλιασμένη, σαρδόνια αδερφή και όχι το συνηθισμένο και αναμενόμενο κορίτσι ή σύζυγος. Η ίδια ανυπομονούσε να δουλέψει με την Κίτον και δήλωσε: «Πότε δε με αφορά το μέγεθος του ρόλου που θα έχω σε μια ταινία. Αυτό που με αφορά είναι οι άνθρωποι με τους οποίους δουλεύω». Το περιοδικό *Variety* σημείωσε ότι «μια ακόμα λαμπερή ΜακΆνταμς παρά τον υποστηρικτικό ρόλο αποδεικνύει για μια ακόμη φορά ότι το αξίζει, υποδυόμενη με απίστευτη αποφασιστικότητα το ρόλο της». Η εφημερίδα *The New York Times* ένιωσε ότι «η ενδιαφέρουσα παρουσία της στην οθόνη σου τραβά την προσοχή και τη συμπάθεια παρά τη μειονεκτική προσωπικότητα της χαρακτήρος της». Η ταινία αποτέλεσε εισπρακτική επιτυχία: με προϋπολογισμό 18 εκατομμυρίων δολαρίων κατάφερε να συγκεντρώσει πάνω από 92 εκατομμύρια δολάρια παγκοσμίως.

### Διάλειμμα καριέρας και επιστροφή χαμηλών τόνων (2006–2008)

Σε αυτό το σημείο της καριέρας της, τα ΜΜΕ της είχαν προσδώσει τον τίτλο της «επόμενης Τζούλια Ρόμπερτς» και το νέο κορίτσι που έχει αυτό το «κάτι» ή το «κορίτσι που έχει το πακέτο» στο Χόλιγουντ. Το περιοδικό *Vanity Fair* προσκάλεσε τη ΜακΆνταμς, μαζί με τη Σκάρλετ Τζοχάνσον και την Κίρα Νάιτλι, να εμφανιστεί στο εξώφυλλο του Μαρτίου 2006 του περιοδικού, το ετήσιο τεύχος αφιερωμένο στο Χόλυγουντ. Όταν έφτασε στο πλατό της φωτογράφησης, η ΜακΆνταμς ανακάλυψε ότι επρόκειτο για γυμνή φωτογράφηση και έφυγε. Αργότερα, χώρισε από τον δημοσιολόγο της, ο οποίος δεν την είχε ενημερώσει για το είδος της φωτογράφησης εκ των προτέρων. Η Νάιτλι έπειτα δήλωσε: «Αρκετά νωρίς η Ρέιτσελ απλά είπε, "Όχι, δεν το κάνω αυτό". Είναι ένα αξιολάτρευτο κορίτσι και πραγματικά τη σέβομαι για αυτό που έκανε». Όταν ρωτήθηκε για το περιστατικό το 2008, η ΜακΆνταμς δήλωσε ότι δεν το μετάνιωσε. Η ΜακΆνταμς αποσύρθηκε από τη δημόσια ζωή το 2006 και το 2007, θέλοντας περισσότερο χρόνο για να αφοσιωθεί στον εαυτό της και στην οικογένειά της. «Αυτό ένιωθε σωστό για εμένα εκείνο το διάστημα», δήλωσε αργότερα. «Αν θες να διηγείσαι ιστορίες όσο πιο αληθινά γίνεται, πρέπει να έχεις μια φυσιολογική, βαρετή ύπαρξη». Αυτό το διάστημα, η ηθοποιός απέρριψε ρόλους στις ταινίες: *[[Ο διάβολος φοράει Prada]] (The Devil Wears Prada)*, *[[Casino Royale (ταινία 2006)|Casino Royale]]*, *[[Επικίνδυνη Αποστολή 3]] (Mission: Impossible III)* και *[[Get Smart]]*. Το Φεβρουάριο του 2006, έκανε μία μοναδική εμφάνιση στο θεατρικό έργο *The Vagina Monologues* στο θέατρο St. Lawrence Centre for the Arts στο Τορόντο με σκοπό τη συλλογή χρημάτων για το παγκόσμιο κίνημα V-Day, το οποίο έχει ως σκοπό το τέλος της βίας κατά των γυναικών. Επίσης την ίδια χρονιά, η ΜακΆνταμς έλαβε μια υποψηφιότητα για το Βραβείο BAFTA Καλύτερης Πρωτοεμφανιζόμενης και παρουσίασε τα Όσκαρ Τεχνικού Επιτεύγματος.

Η ΜακΆνταμς επέστρεψε στον κινηματογράφο το 2008, εμφανιζόμενη σε δύο ταινίες περιορισμένης κυκλοφορίας. Στο φιλμ νουάρ *Έγγαμος Βίος (Married Life)*, υποδύεται την Κέι, μια νεαρή χήρα στη δεκαετία του 1940 που κερδίζει την αγάπη δύο μεγαλύτερων αντρών, τους οποίους υποδύονται οι Πιρς Μπρόσναν και Κρις Κούπερ. Για να προετοιμαστεί για το ρόλο, η ΜακΆνταμς μελέτησε παλιές ταινίες, ιδιαίτερα εκείνες της Κιμ Νόβακ. Έχει δηλώσει τα γυρίσματα της ταινίας την γέμισαν ξανά με ενέργεια και έμπνευση, καθώς επίσης την έκαναν πιο πρόθυμη να εργάζεται πιο συχνά. Το περιοδικό *[[Entertainment Weekly]]* χαρακτήρισε τη ΜακΆνταμς «μια ιδιαίτερα ευχάριστη παρουσία μετά το διάλειμμα δύο ετών». Το περιοδικό *Variety* επίσης θρήνησε για το διάλειμμα της από την μεγάλη οθόνη αλλά ένιωσε ότι, παρόλο που έδωσε μια «ευαίσθητη» ερμηνεία, η «φυσική ζωντάνια και ο αυθορμητισμός της» περιορίζονται αισθητά από το είδος της ταινίας. Η ταινία αποτέλεσε εισπρακτική αποτυχία. Απέφερε μόλις 2 εκατομμύρια δολάρια παγκοσμίως, με προϋπολογισμό 12 εκατομμυρίων δολαρίων. *[[Ο Δρόμος της Επιστροφής]] (The Lucky Ones)*, μια ιστορία σχετικά με τρεις στρατιώτες του πολέμου στο Ιράκ σε ένα σύντομο οδικό ταξίδι πίσω στις Ηνωμένες Πολιτείες, αποτέλεσε τη δεύτερη ταινία της ΜακΆνταμς για το 2008. Συμπρωταγωνίστησε με τους Τιμ Ρόμπινς και Μάικλ Πίνια και εκπαιδεύτηκε για το ρόλο σε ένα αληθινό στρατόπεδο, στο Φορτ Κάμπελ του Κεντάκι, πριν τα γυρίσματα της ταινίας. Η ΜακΆνταμς σε μια δήλωση της το 2011, είπε ότι ο χαρακτήρας της Κόλι ήταν «πιθανώς ένας από τους πιο αγαπημένους χαρακτήρες που έχω υποδυθεί ποτέ». Η εφημερίδα *The New York Times* τη χαρακτήρισε «φωτεινή όπως πάντα», ενώ ο Ρότζερτ Έμπερτ της εφημερίδας *Chicago Sun-Times* χαρακτήρισε την ερμηνεία της ως «η ενηλικίωσή της ως ηθοποιός». «Πριν την έβλεπαν κυρίως ως μια καυτή γκόμενα ή ως μια εξειδανικευμένη σύντροφος», έγραψε. «Εδώ είναι δυναμική, ευάλωτη, θαρραλέα, ζεστή, αστεία... Δείτε τη συγκίνηση της σκηνής όταν γνωρίζει την οικογένεια του φίλου της». Το περιοδικό *Entertainment Weekly* τη χαρακτήρισε «δυναμική, πανέμορφη και τόσο άστατη όσο ένα δαχτυλίδι διάθεσης». Η ταινία *Ο Δρόμος της Επιστροφής (The Lucky Ones)* είναι η λιγότερο εμπορικά επιτυχημένη ταινία στην καριέρα της ΜακΆνταμς ως προς το 2012, έχοντας αποφέρει παγκοσμίως μόλις 266.967 δολάρια.

### Επιστροφή στο προσκήνιο (2009–2011)
Η ΜακΆνταμς πρωταγωνίστησε σε τρεις ταινίες το 2009. Στο πολιτικό θρίλερ *Η Κατάσταση των Πραγμάτων (State of Play)*, βασισμένο στην ομώνυμη τηλεοπτική σειρά του καναλιού BBC, πρωταγωνιστούν οι Ράσελ Κρόου, Έλεν Μίρεν και Μπεν Άφλεκ. Η ΜακΆνταμς υποδύεται την Ντέλα, μια διαδικτυακή ρεπόρτερ που ερευνά μια πιθανή συνωμοσία με έναν βετεράνο δημοσιογράφο εφημερίδας, τον οποίο υποδύεται ο Κρόου. Ως μέρος της έρευνάς της, η ΜακΆνταμς επισκέφτηκε τα γραφεία της εφημερίδας *[[The Washington Post]]* και συναντήθηκε με πολιτικούς στην Κάπιτολ Χιλ. Το περιοδικό *[[Entertainment Weekly]]* ένιωσε ότι ήταν «η τέλεια επιλογή για αυτόν τον ρόλο», ενώ η εφημερίδα *[[The Daily Telegraph]]* σημείωσε ότι «η ΜακΆνταμς με τα γεμάτα ζωή μάτια της και το μεγάλο εκφραστικό μέτωπό της στέκεται επάξια έναντι του Κρόου. Ευτυχώς, αποφεύγει τον πειρασμό να υποδυθεί ένα  αβοήθητο και σεμνό κοριτσάκι απέναντι στον κλαψιάρικο συμπρωταγωνιστή της». Η ταινία απέφερε 87 εκατομμύρια δολάρια παγκοσμίως. Το δεύτερο πρότζεκτ της ΜακΆνταμς για το 2009 ήταν η ρομαντική ταινία επιστημονικής φαντασίας *Η Γυναίκα του Ταξιδευτή (The Time Traveler's Wife)*, η κινηματογραφική προσαρμογή του ομώνυμου μυθιστορήματος της Όντρεϊ Νιφενέγκερ. Η ΜακΆνταμς «ερωτεύτηκε τρελά» το βιβλίο, αλλά αρχικά δίσταζε να δεχτεί το ρόλο γιατί η Κλερ, η μακρόθυμη σύζυγος, είναι μια «χαρακτήρας που οι άνθρωποι έχουν ήδη σχηματίσει στο μυαλό τους». Ο κριτικός Πίτερ Τράβερς του περιοδικού *Rolling Stone* δήλωσε, «Θα παρακολουθούσα τη γεμάτη ζωή Ρέιτσελ ΜακΆνταμς και τον Έρικ Μπάνα σε οτιδήποτε, αλλά η ταινία *Η Γυναίκα του Ταξιδευτή* σε φτάνει στα όριά σου». Η εφημερίδα *Los Angeles Times* τη βρήκε «λαμπερή αλλά δυστυχώς το ταλέντο της ως ηθοποιός ως επί το πλείστον πάει χαμένο». Ο Μάικλ Φίλιπς της εφημερίδας *The Chicago Tribune*, σε μια κατά τα άλλα χλιαρή κριτική, δήλωσε για την ερμηνεία της ΜακΆνταμς: “Όλες οι σκηνές, ακόμα και οι ανόητες, γίνονται καλύτερες και πιο αληθινές, μόνο και μόνο γιατί εμφανίζεται σε αυτές. Η ερμηνεία της δίνει την αίσθηση της συναισθηματικά αυθόρμητης αλλά τεχνικά ακριβής. Έχει μια ασυνήθιστη εύκολη επαφή και με την κωμωδία και με το δράμα.” Η ταινία αποτέλεσε εμπορική επιτυχία, έχοντας έσοδα άνω των 101 εκατομμυρίων δολαρίων παγκοσμίως. Η ταινία *[[Sherlock Holmes (ταινία 2009)|Sherlock Holmes]]* ήταν η τελευταία της χρονιάς για την ΜακΆνταμς. Υποδύθηκε την Αϊρίν Άντλερ, ερωτικό ενδιαφέρον του χαρακτήρα του Ρόμπερτ Ντάουνι Τζούνιορ και της άρεσε η δυνατότητα που της δόθηκε να υποδυθεί μία χαρακτήρα που είναι «αφεντικό του εαυτού της και ένα πραγματικό ελεύθερο πνεύμα». Τα περίτεχνα κοστούμια με κορσέ τη βοήθησαν να μπει στο ρόλο της. Το περιοδικό *Variety* ένιωσε ότι η χαρακτήρας της «δεν ενσωματώθηκε καλά στην υπόλοιπη ιστορία, ελάττωμα για το οποίο η συνήθως πολυμήχανη ΜακΆνταμς δεν μπορεί να κάνει πολλά». Η εφημερίδα *The New York Times* δήλωσε, «Η Δεσποινίς ΜακΆνταμς είναι μια απολύτως γοητευτική ηθοποιός. Αλλά η Αϊρίν σε αυτήν την ταινία λειτουργεί ως ένα κυνικό εμπορικό επινόημα. Προσφέρει κάτι για τις γυναίκες αλλά και κάτι για τους άντρες, οι οποίοι, εκτός από τις μάχες, τις εκρήξεις, τα όπλα και τα κυνηγητά, λατρεύουν και τα κορίτσια». Η ταινία αποτέλεσε μεγάλη εμπορική επιτυχία, έχοντας έσοδα άνω των 524 εκατομμυρίων δολαρίων παγκοσμίως.

Η ταινία του 2010 *Πρωινό Ξύπνημα (Morning Glory)*, μια κωμωδία στην οποία η ΜακΆνταμς υποδύεται μια τηλεοπτική παραγωγό που προσπαθεί να βελτιώσει τα χαμηλά νούμερα τηλεθέασης ενός πρωινού τηλεοπτικού προγράμματος, χαρακτηρίστηκε ως ταινία που κύριο σκοπό εκτός από το χρηματικό κέρδος είχε να προάγει την καριέρα της ηθοποιού. Αρχικά ένιωσε ότι δεν της ταίριαζε ο ρόλος. Δήλωσε «Δεν είμαι αστεία. Έτσι είπα, 'αν θέλετε να είναι η χαρακτήρας της ταινίας αστεία, καλύτερα να κοτάξετε κάπου αλλού». Ο Ρότζερ Μάισελ, σκηνοθέτης της ταινίας, δείπνησε αρκετές φορές με τη ΜακΆνταμς και την έπεισε να συμπληρώσει το καστ των ηθοποιών. Ήταν η δεύτερη φορά που συνεργάστηκε με την Νταϊάν Κίτον, την οποία έχει περιγράψει ως μέντορά της. Ο Κένεθ Τουράν της εφημερίδας *The Los Angeles Times* έγραψε ότι η ΜακΆνταμς «δίνει το είδος της ερμηνείας για το οποίο πηγαίνουμε στον κινηματογράφο», ενώ ο Ρότζερ Έμπερτ της εφημερίδας *The Chicago Sun-Times* ένιωσε ότι έπαιξε «τόσο αξιαγάπητα ως πρωταγωνίστρια όσο δεν έχει καταφέρει κανείς από την Έιμι Άνταμς στην ταινία *Μια Ξένη Ανάμεσα μας (Junebug)*» σε μια κατά τα άλλα ταινία «ρουτίνας». Η εφημερίδα *New York Post*, όπως επίσης και το περιοδικό *Variety* εντυπωσιάστηκαν από «το χάρισμα για τη σωματική κωμωδία που διαθέτει», Ενώ η εφημερίδα *The New York Times* ένιωσε ότι «παίζει το ρόλο της εξαιρετικά καλά» και είναι «αβίαστα συμπαθητική», κάλεσε το Χόλιγουντ να της δώσει ρόλους «αντάξιους» του ταλέντου της. Ακόμη, πρόσθεσε «Η Δεσποινίς ΜακΆνταμς πρέπει να βασίζεται στα λακκάκια της για να επιζεί. Το κάνει, αλλά θα μπορούσε να τα πάει καλύτερα». Η ταινία αποτέλεσε μέτρια εμπορική επιτυχία, έχοντας έσοδα 58 εκατομμυρίων δολαρίων παγκοσμίως με προϋπολογισμό 40 εκατομμυρίων δολαρίων. Η ΜακΆνταμς απογοητεύτηκε που η ταινία δεν κατάφερε να έχει μεγαλύτερη απήχηση, σχολιάζοντας ότι «Εγώ ακούω μόνο αυτούς τους επιχειρηματίες: 'Δυστυχώς, κανείς δεν ήταν σίγουρος για ποιόν προοριζόταν η ταινία'».

Η ταινία *[[Μεσάνυχτα στο Παρίσι]] (Midnight in Paris)* του Γούντι Άλεν, η πρώτη ταινία της ΜακΆνταμς για το 2011, έκανε πρεμιέρα στο Διεθνές Φεστιβάλ Κινηματογράφου Καννών του 2011. Στην ταινία η ΜακΆνταμς συμπρωταγωνίστησε με τον Όουεν Γουίλσον, με τον οποίο είχε ξανασυνεργαστεί στην ταινία *Γαμο-Μπελάδες (Wedding Crashers)*'. Ο Άλεν έγραψε το ρόλο της ατίθασης Ινέζ ειδικά για τη ΜακΆνταμς, αφότου άκουσε «εξαιρετικά σχόλια» για αυτήν από την πρώην συμπρωταγωνίστριά της, Νταϊάν Κίτον. Έχει δηλώσει ότι είναι «τρελός για τη ΜακΆνταμς» και ήθελε να της δώσει τη δυνατότητα να υποδυθεί κάτι διαφορετικό από το «όμορφο κορίτσι». Η ταινία γυρίστηκε στο Παρίσι και η ΜακΆνταμς έχει δηλώσει ότι η εμπειρία «θα έχει πάντα μια μοναδική θέση στην καρδιά της». Η εφημερίδα *The Guardian* θρήνησε γράφοντας ότι η ΜακΆνταμς «άλλαξε μορφή και από τη γλυκιά παρουσία της ταινίας *Γαμο-Μπελάδες (Wedding Crashers)* έγινε η σκύλα που σου συντρίβει τα όνειρά σου, όπως δηλαδή σύμφωνα με τις Αμερικανικές κωμωδίες, γίνονται οι γυναίκες με το που παγιδεύσουν τον άντρα τους». Ο Ρίτσαρντ Κόρλις του περιοδικού *[[Τάιμ (περιοδικό)|Time]]* «ένιωσε άσχημα για την ΜακΆνταμς, της οποίας η συνήθως νικητήρια παρουσία παγιδεύεται σε εχθρικά κλισέ». Παρ' όλα αυτά, η εφημερίδα *The Los Angeles Times* ένιωσε ότι «χειρίζεται επιδέξια ένα ρόλο που είναι λιγότερο φιλικός και ευχάριστος από ότι συνήθως για αυτήν», ενώ η εφημερίδα *The New York Times* σχολίασε ότι έχει «επιταχύνει θαυμάσια». Η ταινία έχει γίνει η πιο επιτυχημένη εισπρακτικά ταινία του Άλεν στη Βόρεια Αμερική όλων των εποχών και ήταν η πιο εμπορική ανεξάρτητη ταινία του 2011. Με προϋπολογισμό 17 εκατομμυρίων δολαρίων, η ταινία έχει αποφέρει πάνω από 151 εκατομμύρια δολάρια παγκοσμίως. Η ΜακΆνταμς, μαζί με έξι άλλα μέλη του καστ, ήταν υποψήφια για το Βραβείο Σωματείου Ηθοποιών Καλύτερης Συνολικής Ερμηνείας σε Ταινία. Ο Άλεν κέρδισε το Όσκαρ Καλύτερου Πρωτότυπου Σεναρίου και η ίδια η ταινία ήταν προτεινόμενη για τρία επιπλέον Όσκαρ, συμπεριλαμβανομένου το Όσκαρ Καλύτερης Ταινίας. Ο δεύτερος κινηματογραφικός ρόλος της ΜακΆνταμς για το 2011 ήταν μια cameo εμφάνιση στο σίκουελ δράσης-περιπέτειας *Sherlock Holmes 2: Το Παιχνίδι των Σκιών (Sherlock Holmes: A Game of Shadows)*. Τον πρωταγωνιστικό γυναικείο ρόλο υποδυόταν η Νοόμι Ραπέις. Ο Τζόελ Σίλβερ, ο παραγωγός της ταινίας, έχει δηλώσει ότι «είχαμε πάντα σκοπό να έχουμε ένα διαφορετικό κορίτσι για κάθε ταινία» όπως είναι τα κορίτσια του Τζέιμς Μποντ. Το βρήκε «περίπλοκο» να πείσει τη ΜακΆνταμς να επιστρέψει σε έναν υποστηρικτικό ρόλο: «Λάτρευε να είναι μαζί μας, αλλά ήλπιζε να έχει ένα μεγαλύτερο ρόλο». Η εφημερίδα *The Wall Street Journal* ένιωσε ότι «χάνεται πολύ γρήγορα σε αυτό το αυτο-μαγεμένο σίκουελ υπερπαραγωγή όπως επίσης χάνεται και το πνεύμα της ευφυής επινόησης που έκανε την προηγούμενη ταινία τόσο ευχάριστη έκπληξη». Η εφημερίδα *The Huffington Post* αναφέρει ότι «επιδεικνύει πολύ περισσότερη προσωπικότητα και κατεργάρικη γοητεία στις λίγες στιγμές της στην ταινία από ότι είχε σε όλη την προηγούμενη ταινία. Απελευθερωμένη από το περιορισμό του να είναι το αναγκαστικά το ερωτικό ενδιαφέρον, η ΜακΆνταμς απολαμβάνει την ευκαιρία να υποδυθεί την κακιά». Η ταινία είχε έσοδα άνω των 543 εκατομμυρίων δολαρίων παγκοσμίως.

### ''Έρωτας από την Αρχή (The Vow)'' και δύο πρεμιέρες στη Βενετία (2012)
Το 2012, Η ΜακΆνταμς πρωταγωνίστησε στο ρομαντικό δράμα *[[Έρωτας από την Αρχή]] (The Vow)*. Η ΜακΆνταμς και ο Τσάνινγκ Τέιτουμ υποδύθηκαν ένα νεόνυμφο ζευγάρι που προσπαθεί να ξαναχτίσει τη σχέση του μετά από ένα αυτοκινητιστικό δυστήχημα που αφήνει τη σύζυγο χωρίς ανάμνηση του γάμου τους. Το ενδιαφέρον της ΜακΆνταμς τράβηξε το «τρενάκι του Λούνα Παρκ» που αντιμετωπίζει η χαρακτήρας της και της φάνηκε ενδιαφέρον το γεγονός ότι η ιστορία παρουσιάζεται «μέσα από τα μάτια του άντρα». Η εφημερίδα *The New York Times* δήλωσε ότι «η αξιαγάπητη ΜακΆνταμς» προσδίδει «αρκετή φυσική γοητεία και συναισθηματική θαλπωρή που καταφέρνει να σε αποσπά από το κοινότυπο σκηνικό και από το πολύ απλό και χωρίς βάθος σενάριο». Η εφημερίδα *Newsday* ένιωσε ότι η ΜακΆνταμς, «εκκρίνοντας τη γνωστή της απόκοσμη εγκαρδιότητα και ενθουσιασμό στην οθόνη», «είναι αυτή που σε έλκει στην ταινία. Παρ' όλα αυτά, η εφημερίδα *The Los Angeles Times* ένιωσε ότι «χαραμίζεται» σε αυτό το ρόλο: «Είναι μια τόσο ευχάριστη ηθοποιός που είναι δύσκολο να μη σκεφτείς ότι κάποιος θα μπορούσε να τη χρησιμοποιήσει καλύτερα». Η εφημερίδα *Time* χαρακτήρισε την ταινία ένα παράδειγμα του πόσο εύκολα η ΜακΆνταμς «προχωρά» σε «ακλόνητα ρομαντικές» ταινίες και ισχυρίστηκε ότι είναι «πολύ πιο πολυμήχανη και έξυπνη ηθοποιός» από ότι υποδεικνύουν τέτοιου είδους ταινίες. Η ταινία, με προϋπολογισμό 30 εκατομμυρίων δολαρίων, αποτέλεσε μεγάλη εμπορική επιτυχία και έγινε η καλύτερη εισπρακτικά ταινία της καριέρας της σε πρωταγωνιστικό ρόλο. Έφτασε στην κορυφή του Αμερικανικού box office και είχε έσοδα άνω των 196 εκατομμυρίων δολαρίων παγκοσμίως.

Δύο ταινίες με πρωταγωνίστρια τη ΜακΆνταμς ήταν υποψήφιες για το Χρυσό Λέοντα στο Διεθνές Φεστιβάλ Κινηματογράφου Βενετίας του 2012. Στην ταινία *To the Wonder*, ένα ρομαντικό δράμα γραμμένο και σκηνοθετημένο από τον Τέρενς Μάλικ, η ΜακΆνταμς υποδύεται μια εργάτρια σε ένα ράντσο με άλογα στην Οκλαχόμα, η οποία πιστεύεται ότι είναι βασισμένη στην τωρινή σύζυγο του Μάλικ. Η χαρακτήρα της έχει παράνομη σχέση με το χαρακτήρα του Μπεν Άφλεκ. Χαρακτήρισε το Μάλικ «εκπληκτικά εξυπηρετικό» σκηνοθέτη; Συζήτησαν λεπτομερώς τη χαρακτήρα της και αυτός την πήγε περιοδεία στην τοπική πόλη, δείχνοντας της σε ποιο σπίτι θα μεγάλωνε και και που θα πήγαινε σχολείο. Ο ιστότοπος *IndieWire* σημείωσε ότι «η ΜακΆνταμς δεν έχει πολλά καθήκοντα στην ταινία, καθώς κάνει σύντομες εμφανίσεις αλλά στις λίγες αυτές στιγμές που εμφανίζεται καταφέρνει να σε συγκινήσει και να κ;eρδiσε τη συμπάθειά σου». Η εφημερίδα *The Telegraph* ένιωσε ότι «δεν ήταν ποτέ καλύτερη» αλλά το περιοδικό *Variety* περιέγραψε την ιστορία της χαρακτήρος της ως «μια σύντομη περιγραφική παρέκβαση στην οποία ο Μάλικ φαίνεται να ενδιαφέρεται το λιγότερο το ίδιο για τα άλογα του ράντσου της Τζέιν όσο και για την ίδια». Η δεύτερη ταινία της ΜακΆνταμς που έκανε πρεμιέρα στο φεστιβάλ κινηματογράφου ήταν η ταινία *[[Πάθος (ταινία)|Passion]]* του Μπράιαν Ντε Πάλμα. Το ερωτικό θρίλερ αποτελεί ριμέικ της Γαλλικής ταινίας του 2010, *Η Αντίζηλος (Crime d`Amour)*, και περιγράφει τον έντονο αγώνα εξουσίας ανάμεσα σε δύο στελέχη επιχειρήσεων στο Βερολίνο. Στην ταινία συμπρωταγωνιστούν οι Νούμι Ραπάς και Κάρολαϊν Χέρφουρθ.

Η ΜακΆνταμς έχει ολοκληρώσει τα γυρίσματα της ταινίας *About Time*, μια ρομαντική κωμωδία σε σενάριο και σκηνοθεσία του Ρίτσαρντ Κέρτις, που λαμβάνει χώρα στην Κορνουάλη και στο Λονδίνο. Η ιστορία ακολουθεί ένα νεαρό δικηγόρο, υποδυόμενο από τον Ντόμναλ Γκλίσον, που ταξιδεύει πίσω στο χρόνο και συναντά «το κορίτσι των ονείρων του», την οποία υποδύεται η ΜακΆνταμς. Η ταινία αναμένεται να κυκλοφορήσει στις 10 Μαίου 2013. Η ΜακΆνταμς επί του παρόντος βρίσκεται στο Αμβούργο για τα γυρίσματα του κατασκοπικού θρίλερ *[[Ο Νο1 καταζητούμενος|A Most Wanted Man]]* σε σκηνοθεσία του Άντον Κόρμιτζν, το οποίο αποτελεί κινηματογραφική προσαρμογή του ομώνυμου μυθιστορήματος του Τζον Λε Καρρέ. Θα συμπρωταγωνιστήσει με τους Φίλιπ Σέιμουρ Χόφμαν, Ρόμπιν Ράιτ και Γουίλεμ Νταφόε. Το 2013, η ΜακΆνταμς αναμένεται να πρωταγωνιστήσει ως η Καναδή φολκ καλλιτέχνης Μοντ Λούις στη βιογραφία με τίτλο *Maudie*.

## Φιλανθρωπία
### Περιβαλλοντικός ακτιβισμός
Η ΜακΆνταμς είναι περιβαλλοντολόγος. Διαχειριζόταν ένα φιλικό προς το περιβάλλον ιστότοπο με τίτλο GreenIsSexy.org μαζί με δύο φίλους της για πέντε χρόνια, από το 2007 έως το 2011. Το σπίτι της λειτουργεί με ανανεώσιμη πράσινη ενέργεια της εταιρείας Bullfrog Power. Στο Τορόντο μετακινείται με ποδήλατο, αλλά οδηγεί όταν βρίσκεται στο Λος Άντζελες επειδή είναι «δυσκολότερη πόλη για να κάνεις ποδήλατο». Ήταν εθελόντρια στην πόλη Μπιλόξι του Μισισίπι, το 2005, ως μέρος της προσπάθειας καθαρισμού μετά τον Τυφώνα Κατρίνα. Η ΜακΆνταμς ήταν μέλος της κριτικής επιτροπής στη συναυλία της Live Earth και του ιστοτόπου βιωσιμότητας Treehugger με σκοπό την αντιμετώπιση της κλιματικής αλλαγής. Έκανε έκκληση στο τηλεοπτικό κοινό για δωρεές στον τηλεμαραθώνιο με τίτλο «Ο Καναδάς για την Αϊτή» το 2010, που είχε σκοπό τη συγκέντρωση χρημάτων για την οικονομική ενίσχυση των πληγέντων του σεισμού στην Αϊτή της ίδιας χρονιάς. Συμμετείχε στην προσπάθεια της περιβαλλοντολογικής οργάνωσης Matter of Trust για τον καθαρισμό της πετρελαιοκηλίδας στον Κόλπο του Μεξικού που σχηματίστηκε το 2010. Το 2011, η ΜακΆνταμς υποστήριξε τη Foodstock, μια διαμαρτυρία κατά της προτεινόμενης κατασκευής ενός μεγάλου λατομείου ασβεστόλιθου στο Μέλανσθον του Οντάριο. Ακόμη, υποστηρίζει την πρωτοβουλία της οργάνωσης BluePlanetNetwork.org για καθαρό πόσιμο νερό.

### Άλλοι σκοποί
Το 2006, η ΜακΆνταμς συμμετείχε στη διαδήλωση «Μια Ημέρα Χωρίς Μετανάστες» στο Λος Άντζελες, διαμαρτυρώμενη στην προσπάθεια της κυβέρνησης να εγκληματικοποιήσει ακόμα περισσότερο τους παράνομους μετανάστες στις Ηνωμένες Πολιτείες. Το 2011, παρευρέθηκε στη διαμαρτυρία «Occupy Toronto» κατά της οικονομικής ανισότητας, της απληστίας των εταιρειών και της επιρροής των λόμπι και των εταιρειών στην κυβέρνηση. Ακόμη, έχει συνεργαστεί με φιλανθρωπικές οργανώσεις συμπεριλαμβανομένου τις: Sunshine Foundation of Canada, Alzheimer's Association, READ Campaign, και United Way of Canada.

## Προσωπική ζωή
Από το 2016 μέχρι σήμερα, είναι ζευγάρι με τον συγγραφέα Τζέιμι Λίντεν, με τον οποίο έχουν αποκτήσει έναν γιο, που γεννήθηκε στις 10 Απριλίου 2018.

## Φιλμογραφία

## Βραβεία και υποψηφιότητες

## Παραπομπές


## Εξωτερικοί σύνδεσμοι

* Η περιβαλλοντική της ιστοσελίδα 
* Internet Movie Database 
* People 
* Yahoo! Movies 

Κατηγορία:Καναδές ηθοποιοί κινηματογράφου
Κατηγορία:Καναδές ηθοποιοί θεάτρου
Κατηγορία:Καναδές ηθοποιοί τηλεόρασης
Κατηγορία:Καναδές ηθοποιοί φωνής